Одјек (Таса С. Јовичић)
Коњаника сетног носи
Кроз горицу коњиц лак;
Коњаник се тужно пита:
Да л’ на груди драге хита
Ил’ у хладног гроба мрак?
А одјек му одговара:
„У хладнога гроба мрак!”

И даље је уздишући
Сетно јах’о коњик тај:
„Па и ако у гроб слазим
Када мира ту налазим, —
У гробу је патњи крај!”
А ехо му одговара:
„У гробу је патњи крај!”

Коњику се суза спусти
И понова чу се глас:
„По сред густе, гробне таме
Кад је скривен покој за ме —
У гробу је само спас!”
А ехо му на то рече:
„У гробу је само спас!”

Извор 
1892. Босанска вила, лист за забаву, поуку и књижевност. Година седма, број 26, стр. 403.

Хајнрих Хајне
Таса С. Јовичић
Преводи